CELEX: 32019R0714
Language: sk
Date: 2019-03-07 00:00:00
Title: Delegované nariadenie Komisie (EÚ) 2019/714 zo 7. marca 2019, ktorým sa nahrádza príloha I a menia prílohy II a VII k nariadeniu Európskeho parlamentu a Rady (EÚ) č. 211/2011 o iniciatíve občanov

10.5.2019   
               
               
                  SK
               
               
                  Úradný vestník Európskej únie
               
               
                  L 123/30
               
            
         DELEGOVANÉ NARIADENIE KOMISIE (EÚ) 2019/714
         zo 7. marca 2019,
         ktorým sa nahrádza príloha I a menia prílohy II a VII k nariadeniu Európskeho parlamentu a Rady (EÚ) č. 211/2011 o iniciatíve občanov
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (1), a najmä na jeho článok 16,
         keďže:
         
                     (1)
                  
                  
                     V článku 7 ods. 2 nariadenia (EÚ) č. 211/2011 sa stanovuje, že najmenej v jednej štvrtine členských štátov by mal minimálny počet signatárov iniciatívy občanov zodpovedať počtu poslancov Európskeho parlamentu zvolených v každom členskom štáte vynásobenému číslom 750. Tieto minimálne počty sú stanovené v prílohe I k uvedenému nariadeniu.
                  
               
                     (2)
                  
                  
                     Spojené kráľovstvo Veľkej Británie a Severného Írska („Spojené kráľovstvo“) 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii. Zmluvy sa na Spojené kráľovstvo prestanú vzťahovať odo dňa nadobudnutia platnosti dohody o vystúpení, alebo ak dohoda nenadobudne platnosť, po dvoch rokoch od uvedeného oznámenia, t. j. od 30. marca 2019, pokiaľ Európska rada po dohode so Spojeným kráľovstvom jednomyseľne nerozhodne o predĺžení tejto lehoty.
                  
               
                     (3)
                  
                  
                     Európska rada 28. júna 2018 prijala rozhodnutie Európskej rady (EÚ) 2018/937 (2), ktorým sa stanovuje zloženie Európskeho parlamentu. Uvedeným rozhodnutím, ktoré nadobudlo účinnosť 3. júla 2018, sa stanovuje počet zástupcov v Európskom parlamente zvolených v každom členskom štáte na volebné obdobie 2019 – 2024, ktoré sa začína 2. júla 2019.
                     S cieľom zohľadniť tieto pravidlá, pokiaľ ide o minimálny počet signatárov stanovený v prílohe I k nariadeniu (EÚ) č. 211/2011, je vhodné zmeniť prílohu I k nariadeniu (EÚ) č. 211/2011. Uvedená zmena by sa mala začať uplatňovať od 2. júla 2019, kedy sa začína volebné obdobie 2019 – 2024. Avšak ak by dvojročná lehota uvedená v článku 50 ods. 3 Zmluvy o Európskej únii bola po uvedenom dátume predĺžená, zmena by sa mala začať uplatňovať po uplynutí predĺženej lehoty. Z dôvodu zrozumiteľnosti by sa mala príloha I nahradiť.
                  
               
                     (4)
                  
                  
                     V článku 4 ods. 1 nariadenia (EÚ) č. 211/2011 sa uvádza, že organizátori navrhovanej iniciatívy občanov musia túto iniciatívu zaregistrovať v Komisii, pričom uvedú informácie stanovené v prílohe II k uvedenému nariadeniu.
                  
               
                     (5)
                  
                  
                     V článku 9 nariadenia (EÚ) č. 211/2011 sa uvádza, že na účely predloženia iniciatívy občanov Komisii použijú organizátori formulár uvedený v prílohe VII k uvedenému nariadeniu.
                  
               
                     (6)
                  
                  
                     Formuláre v prílohách II a VII k nariadeniu (EÚ) č. 211/2011 obsahujú poznámku pod čiarou, v ktorej sa uvádzajú informácie o tom, akým spôsobom sa spracúvajú osobné údaje organizátorov a sponzorov iniciatívy. Informácie v uvedenej poznámke pod čiarou je potrebné skrátiť a zjednodušiť, aby sa zabránilo zámene s vyhlásením o ochrane súkromia, ktoré sa používa na účely príslušného spracovania údajov.
                  
               
                     (7)
                  
                  
                     V znení poznámok pod čiarou sa odkazuje na nariadenie Európskeho parlamentu a Rady (ES) č. 45/2001 (3). Nariadenie (ES) č. 45/2001 bolo počnúc 11. decembrom 2018 zrušené a nahradené nariadením Európskeho parlamentu a Rady (EÚ) 2018/1725 (4). Odkaz na nariadenie (ES) č. 45/2001 by sa preto mal z uvedených poznámok pod čiarou vypustiť.
                  
               
                     (8)
                  
                  
                     Príloha I k nariadeniu (EÚ) č. 211/2011 by sa preto mala nahradiť a prílohy II a VII k uvedenému nariadeniu by sa preto mali zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Nariadenie (EÚ) č. 211/2011 sa mení takto:
            
                        1.
                     
                     
                        Príloha I sa nahrádza textom uvedeným v prílohe k tomuto nariadeniu.
                     
                  
                        2.
                     
                     
                        V prílohe II sa znenie poznámky pod čiarou (1) nahrádza takto:
                        
                                    „(1)
                                 
                                 
                                    Verejne sprístupnené v online registri Komisie budú len mená a priezviská organizátorov, e-mailové adresy kontaktných osôb a informácie týkajúce sa zdrojov podpory a financovania.
                                    Dotknuté osoby majú právo namietať proti uverejneniu ich osobných údajov zo závažných legitímnych dôvodov týkajúcich sa ich osobitnej situácie.“
                                 
                              
                  
                        3.
                     
                     
                        V prílohe VII sa znenie poznámky pod čiarou (1) nahrádza takto:
                        
                                    „(1)
                                 
                                 
                                    Verejne sprístupnené v online registri Komisie budú len mená a priezviská organizátorov, e-mailové adresy kontaktných osôb a informácie týkajúce sa zdrojov podpory a financovania.
                                    Dotknuté osoby majú právo namietať proti uverejneniu ich osobných údajov zo závažných legitímnych dôvodov týkajúcich sa ich osobitnej situácie.“
                                 
                              
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            Článok 1 bod 1 sa uplatňuje od 2. júla 2019 alebo odo dňa nasledujúceho po dni, ktorým sa zmluvy prestanú vzťahovať na Spojené kráľovstvo podľa článku 50 ods. 3 Zmluvy o Európskej únii, podľa toho, čo nastane neskôr.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. marca 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 65, 11.3.2011, s. 1.
         
            (2)  Rozhodnutie Európskej Rady (EÚ) 2018/937 z 28. júna 2018, ktorým sa stanovuje zloženie Európskeho parlamentu (Ú. v. EÚ L 165 I, 2.7.2018, s. 1).
         
            (3)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).
         
            (4)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).
      
      
         
            PRÍLOHA
            MINIMÁLNY POČET SIGNATÁROV V JEDNOTLIVÝCH ČLENSKÝCH ŠTÁTOCH
            
                        Belgicko
                     
                     
                        15 750 
                     
                  
                        Bulharsko
                     
                     
                        12 750 
                     
                  
                        Česká republika
                     
                     
                        15 750 
                     
                  
                        Dánsko
                     
                     
                        10 500 
                     
                  
                        Nemecko
                     
                     
                        72 000 
                     
                  
                        Estónsko
                     
                     
                        5 250 
                     
                  
                        Írsko
                     
                     
                        9 750 
                     
                  
                        Grécko
                     
                     
                        15 750 
                     
                  
                        Španielsko
                     
                     
                        44 250 
                     
                  
                        Francúzsko
                     
                     
                        59 250 
                     
                  
                        Chorvátsko
                     
                     
                        9 000 
                     
                  
                        Taliansko
                     
                     
                        57 000 
                     
                  
                        Cyprus
                     
                     
                        4 500 
                     
                  
                        Lotyšsko
                     
                     
                        6 000 
                     
                  
                        Litva
                     
                     
                        8 250 
                     
                  
                        Luxembursko
                     
                     
                        4 500 
                     
                  
                        Maďarsko
                     
                     
                        15 750 
                     
                  
                        Malta
                     
                     
                        4 500 
                     
                  
                        Holandsko
                     
                     
                        21 750 
                     
                  
                        Rakúsko
                     
                     
                        14 250 
                     
                  
                        Poľsko
                     
                     
                        39 000 
                     
                  
                        Portugalsko
                     
                     
                        15 750 
                     
                  
                        Rumunsko
                     
                     
                        24 750 
                     
                  
                        Slovinsko
                     
                     
                        6 000 
                     
                  
                        Slovensko
                     
                     
                        10 500 
                     
                  
                        Fínsko
                     
                     
                        10 500 
                     
                  
                        Švédsko
                     
                     
                        15 750